SET ปิดพุ่ง 11 จุด รับปัจจัยการเมืองภายใน-เฟดส่งซิกปรับลดดอกเบี้ย
SET ปิดพุ่ง 11 จุด รับปัจจัยการเมืองภายใน-เฟดส่งซิกปรับลดดอกเบี้ย โดยดัชนีปิดตลาดวันนี้ ที่ระดับ 1,648.46 จุด บวก 10.77 จุด หรือ 0.66% มูลค่าการซื้อขาย 5.42 หมื่นล้านบาท 
5 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,648.46 จุด บวก 10.77 จุด หรือ 0.66% มูลค่าการซื้อขาย 5.42 หมื่นล้านบาท 
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวขึ้น ในทิศทางเดียวกับตลาดต่างประเทศ โดยตลาดหุ้นในภูมิภาคเอเชียวันนี้ส่วนใหญ่อยู่ในแดนบวก และตลาดในยุโรปที่เทรดบ่ายนี้ก็ปรับตัวขึ้น เช่นเดียวกับดาวโจนส์ฟิวเจอร์สที่เคลื่อนไหวในแดนบวก โดยตลาดบ้านเราได้แรงหนุนจากปัจจัยทั้งในและนอกประเทศ
โดยปัจจัยนอกประเทศที่ช่วยหนุนมาจากเรื่องที่ประธานธนาคารกลางสหรัฐ (เฟด) ได้ออกมาส่งสัญญาณการปรับลดอัตราดอกเบี้ยหลังจากที่ตัวเลขเศรษฐกิจไม่ค่อยดี ทำให้ตลาดฯผ่อนคลายมากขึ้น ส่วนปัจจัยในประเทศก็มองที่การเมืองในประเทศที่ใกล้ชัดเจนมากขึ้น โดยตอนนี้ก็รอการเลือกบุคคลขึ้นมาดำรงตำแหน่งนายกรัฐมนตรี
ทั้งนี้ ดัชนีฯได้ขึ้นมาทดสอบเส้นค่าเฉลี่ย 200 วันที่ระดับใกล้ 1,650 จุด พร้อมให้ติดตามตัวเลขการจ้างงานนอกภาคเกษตรของสหรัฐฯในวันศุกร์นี้ และติดตามดัชนีความเชื่อมั่นผู้บริโภคของไทยที่จะออกในวันที่ 6 มิ.ย.นี้
สำหรับแนวโน้มการลงทุนในวันพรุ่งนี้ (6 มิ.ย.) นายวิจิตร กล่าวว่า ตลาดฯคงจะแกว่งไซด์เวย์หลังจากที่ได้ปรับตัวขึ้นมา 2 วันติดต่อกัน ทำให้มีโอกาสที่จะพักตัวบ้าง พร้อมให้แนวรับ 1,640 จุด ส่วนแนวต้าน 1,655-1,665 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย 3,090.59 ล้านบาท ปิดที่   82.00 บาท เพิ่มขึ้น  0.25 บาท
KBANK  มูลค่าการซื้อขาย 2,042.94 ล้านบาท ปิดที่  192.50 บาท เพิ่มขึ้น  2.50 บาท
PTT    มูลค่าการซื้อขาย 1,970.12 ล้านบาท ปิดที่   47.00 บาท เพิ่มขึ้น  0.50 บาท
AOT    มูลค่าการซื้อขาย 1,855.20 ล้านบาท ปิดที่   64.75 บาท ลดลง   0.25 บาท
SCB    มูลค่าการซื้อขาย 1,821.75 ล้านบาท ปิดที่  132.50 บาท เพิ่มขึ้น  1.50 บาท
 
ตลาดหุ้นเอเชีย
